એપ્રિલ ૧૯૯૭માં અગ્નિચક્ર માસીકનો જન્મ થયો હતો. પ્રજાપતિ જ્ઞાતિના સમાચાર આપવા, અને ખાસ કરીને સોરઠીયા પ્રજાપતિ જ્ઞાતિને જાગ્રુત કરવા આ શરૂઆત હતી. મુંબઈમાં શ્રી સોરઠીયા પ્રજાપતિ સમાજ તેમજ સમાજની શુભેચ્છા વ્યક્તિઓએ સહકાર-પ્રેરણા અગ્નિચક્રના તંત્રી શ્રી વિનોદભાઈ પ્રજાપતિને મળતા એમના હૈયે એક અનોખી શક્તિ મળી. એક મુંબઈના પ્રજાપતિ પત્રકાર શ્રી વિનોદભાઈને મનમાં પ્રજાપતિ જ્ઞાતિ માટે કંઈક કરવાનો વિચારો ફરી ફરી આવ્યા હતા. અને તે વિચાર મહાન સાહિત્યક શ્રી હિરજીભાઈ જગત્તિયા અને મસ્તરામ ગેહલોત સમક્ષ મુક્યો, અને તેમનો સહકાર મળતાં એમના વિચારો સાકાર થયા અને અગ્નિચક્રનો જન્મ થયો. વિનોદભાઈના ઉત્સાહ અને મહેનતને કારણે અગ્નિચક્ર ફક્ત મુંબઈના સોરઠીયા પ્રજાપતિ માટે નહી પણ ગુજરાતના સોરઠીયા પ્રજાપતિ સમાજ તેમજ ઉતર ને દક્ષિણ ગુજરાત પ્રજાપતિ સમાજના અનેક ઘરે વંચાકા લાગ્યું. અને ધીરે ધીરે સૌ જ્ઞાતિજનોનુ પ્રિય બની ગયુ. આ વાંચન દ્વારા મળેક જ્યોતિ પ્રકાશે ધીરે ધીરે પરદેશ પણ અનેક પ્રજાપતિ જ્ઞાતિજનોને આનંદિત બનાવ્યા. વિનોદભાઈની મહેનત અને ઉત્સાહના પરિણામ રૂપે આવું શક્ય બન્યું.